མཐོང་སྣང་ལ་ཡང་གཟི་བརྗིད་ཆེན་པོ།ཐུགས་སྒམ་པོ།བཀའ་བཀྱོན་སོགས་གནང་མི་དགོས་པར་རང་བཞིན་གྱིས་གཞན་ཟིལ་གྱིས་ནོན་པའི་ཡོན་ཏན་ཆེན་པོ་མངའ་བ་ཞིག་ཡིན།ང་ཚོ་དགོན་པའི་འཚོགས་པ་དང་རུ་པའི་ཚོགས་ཐོག་གང་འདྲ་ཞིག་ཏུ་ཡང་གྲྭ་པ་བརྒྱ་ཡས་མས་ཡོད་པ་དེ་འདྲ་དག་ཏུ་ཡང་གལ་ཏེ་སྤྲུལ་སྐུ་དབུ་བཞུགས་ཡིན་པ་གོ་ན་གཞན་བླ་སྤྲུལ་དགེ་བསྐོས་སུ་ཞིག་གིས་བརྒྱ་སྟོང་ལབ་པ་ལས་སྤྲུལ་སྐུ་ཐག་ཉེ་ན་ཡོད་པ་ཙམ་གྱིས་ཚང་མ་ལྷོད་ཤིག་གེར་ཁི་སིམ་སིམ་ངང་འདུག་པ་དང་།སེམས་ལ་དགའ་དད་བརྩེ་གསུམ་དང་འདྲེས་པའི་རང་བཞིན་གྱིས་རྩི་བཀུར་དང་འཇིགས་སྣང་ཁྱད་པར་བ་ཞིག་ཡོང་དར།